Bonang Matheba is Revlon se eerste SA gesig | SARIE
Bonang Matheba is Revlon se eerste SA gesig	deur Elmari de Vos
Die gesaghebbende tydskrif Forbes het Bonang Matheba nie verniet gelys as een van 13 bekendes uit Afrika wat dié jaar dopgehou moet word nie. Revlon Suid-Afrika het dié gewilde Top Billing-aanbieder en platejoggie by YFM gister as hul heel eerste plaaslike handelsmerk-ambassadeur aangekondig!
“Ek is ’n gelukkige meisie… só geseënd,” het sy getwiet.
Met meer as 400 000 volgelinge op Twitter meen Revlon dié skoonheid is die verwesenliking van als waarvoor hulle staan. In een woord – glansryk!
“Ons het lank gesoek na ’n beeldskone, plaaslike bekende wat ons pragtige, jong Suid-Afrikaanse vroue sal inspireer om elke oomblik op hul beste te lyk. Bonang was die perfekte keuse,” sê Pumza Payi, bemarkingsdirekteur van Revlon Suid-Afrika.
Gaan volg Bonang op Twitter by @Bonang_M
Só ’n drama het die mense van Hillside nog nooit beleef nie … Wat kan lekkerder wees as om vir ’n naweek Bosveld toe te vlieg? Dís presies wat agt van die gewilde SABC2-sepie 7de Laan se karakters, onder wie …